
תמלול עדות - צבי אבירם
צבי אבירם- אברהמזון נולד בשנת 1927 בברלין לאביו ארתור ולאמו מרגריטה. עם עליית הנאצים לשלטון הושפעה המשפחה מהגזרות וההגבלות ואביו איבד את פרנסתו. צבי גורש מבית הספר הממלכתי ומאז ואילך למד בבית הספר היהודי. אחותו של צבי נשלחה בקינדר-טרנספורט לאנגליה ומשם לאוסטרליה. החל ממרץ 1941 אולצו יהודי ברלין לעבוד בעבודות כפייה שונות וצבי נאלץ לעבוד בבית חרושת לנשק. ב27 בפברואר 1943 הוריו נעצרו וגורשו לאושוויץ, שם נספו. צבי נותר בגפו בברלין וחי במחתרת. הוא הצטרף לשתי קבוצות מחתרת – מחתרת של תנועת 'החוג החלוצי' והמחתרת הקומוניסטית עבורה היה מחלק עלוני תעמולה כנגד המשטר הנאצי ברחובות ברלין. בתשעה במאי שוחררה ברלין על ידי הרוסים. לאחר המלחמה עבד צבי בסוכנות היהודית והיה פעיל בסיוע לעולים במסגרת 'הבריחה'. עלה לארץ ישראל בשנת 1948. נישא לאסתר ולהם שלושה ילדים.

רפלקציה קבוצתית
לדעתנו, פרויקט זיכרון מתחדש הוא פרוייקט מאוד חשוב, והוא מזכיר לנו מה קרה לעם שלנו בזמן מלחמת העולם השנייה. 
כולנו לקחנו חלק משמעותי בסרט וכל אחד מאיתנו היה חלק בלתי נפרד מהפקת הסרטון.
כולנו הבאנו את עצמנו לידי ביטוי, אם זה היה בצילום, עריכה, משחק. כל אחד הביא את עצמו לידי ביטוי בדרך שלו.
אהבנו להיות קבוצה קטנה, זה הפך את מפגשי העריכה וכתיבת התסריט לקלים יותר.

בסך הכל, היה לנו מאוד כיף להפיק את הסרטון הראשון שלנו ביחד.



